Negara Palestin

Pengiktirafan antarabangsa yang menyokong Palestin. 

Negara Palestin (), atau hanya Palestin () ialah sebuah negara yang berdaulat  di Timur Tengah di antara Laut Tengah dan Sungai Jordan, merangkumi Tebing Barat dan Genting Gaza dengan Baitulmaqdis sebagai ibu negara, walau bagaimanapun pusat pentadbirannya kini terletak di Ramallah. Perkataan Palestin berasal daripada bahasa Yunani kuno (Philistia), tetapi bahasa Mesir kuno, Asyur, dan Ibrani juga menyertakan kata-kata yang serupa bunyi untuk menggambarkan wilayah atau penduduknya. Agama Yahudi, Kristian, dan Islam sangat terikat dengan rantau ini, dan menjejaki asal-usul ke tanah itu sejak beberapa ribu tahun yang lalu. Keseluruhan wilayah yang dijadikan sebagai Negara Palestin telah diduduki sejak 1948, oleh Mesir, Jordan dan Israel selepas Perang Enam Hari pada tahun 1967. 

Selepas Perang Dunia Kedua, pada 1947, PBB menggunakan Pelan Pembahagian untuk Mandat Palestin yang mengesyorkan penubuhan sebuah negara Arab dan sebuah negara Yahudi dan mengantarabangsakan Kota Baitulmaqdis . Pelan pembahagian ini diterima oleh masyarakat Yahudi-Zionis tetapi ditolak oleh masyarakat Arab. Beberapa siri pemberontakan dan peperangan mula berlaku di sekitar Palestin. Setelah penubuhan negara Israel pada 14 Mei 1948, negara Arab yang berjiran di sekitarnya mula menduduki semula kawasan Palestin dan menyerang tentera Israel dalam Perang Arab-Israel 1948.

Kemudiannya, Kerajaan Seluruh Palestin telah ditubuhkan oleh Liga Arab pada 22 September 1948 untuk mentadbir Negara Naungan Seluruh Palestin dalam kawasan kawalan Mesir di Genting Gaza. Ia kemudiannya diiktiraf oleh semua negara anggota Liga Arab kecuali Transjordan. Walaupun bidang kuasa kerajaan tersebut dinyatakan meliputi seluruh kawasan bekas mandat British atas Palestin, hakikatnya bidang kuasanya hanya terkesan di Genting Gaza. Israel kemudiannya menawan Genting Gaza dan Semenanjung Sinai daripada Mesir, Tebing Barat termasuk Baitulmaqdis Timur  daripada Jordan dan Bukit Golan daripada Syria pada Jun 1967 dalam Perang Enam Hari.

Pada 15 November 1988 di Algiers, Yasser Arafat selaku Pengerusi Pertubuhan Pembebasan Palestin telah mengisytiharkan penubuhan negara Palestin. Selepas setahun menandatangani Perjanjian Oslo 1993, Pihak Berkuasa Palestin dibentuk untuk memerintah kawasan A dan B di Tebing Barat dan Genting Gaza. Gaza akhirnya pada 2007 ditadbir sepenuhnya oleh Hamas, dua tahun selepas pembebasan Gaza dari Israel.

Negara Palestin diiktiraf oleh 138 negara anggota PBB dan sejak tahun 2012, Palestin merupakan negara pemerhati bukan anggota di Perhimpunan Agung PBB. Palestin merupakan negara anggota bagi Liga Arab, Pertubuhan Kerjasama Islam (OIC), Kumpulan 77, Jawatankuasa Olimpik Antarabangsa dan lain-lain badan antarabangsa.

 Sejarah 
Status politiknya masih dalam perdebatan. Sebahagian besar negara di dunia termasuk negara-negara anggota OIC, Liga Arab, NAM, dan ASEAN telah mengakui kewujudan Negara Palestin. Wilayah Palestin saat ini terbahagi kepada dua entiti politik, iaitu wilayah yang diduduki pemerintahan Israel dan Pihak Berkuasa Palestin. Pengisytiharan Kemerdekaan Palestin dinyatakan pada 15 November 1988 di Algiers oleh Pertubuhan Pembebasan Palestin (PLO).  Baroud in Page, 2004, hal. 161.   Bissio, 1995, hal. 433.  . 

Sidang Kemuncak Liga Arab 1974 merujuk PLO sebagai "wakil sah tunggal rakyat Palestin dan menegaskan kembali hak mereka untuk mendirikan negara merdeka yang terdesak." Pada November 1974, PLO telah mendapat status pemerhati di Pertubuhan Bangsa-Bangsa Bersatu (PBB) sebagai "entiti bukan-negara". Selepas Deklarasi Kemerdekaan 1988, Perhimpunan Agung PBB secara rasmi "mengakui" proklamasi tersebut dan memilih untuk menggunakan sebutan "Palestin" daripada "Organisasi Pembebasan Palestin" ketika merujuk pada pemerhati kekal Palestin. Dalam keputusan ini, PLO tidak mengambil bahagian di PBB dalam kapasitinya sebagai pemerintah Negara Palestin.

Pada tahun 1993, dalam Persetujuan Oslo, Israel mengakui PLO sebagai "perwakilan rakyat Palestin", dan PLO mengakui hak Israel untuk wujud, penerimaan resolusi Majlis Keselamatan PBB 242 dan 338, dan keengganan terhadap "kekerasan dan keganasan". Sementara Israel menduduki wilayah Palestin, sebagai hasil dari Perjanjian Oslo, PLO mendirikan sebuah badan pentadbiran sementara: Pihak Berkuasa Palestin (PNA atau PA), yang mempunyai beberapa fungsi pemerintahan di bahagian Tebing Barat dan Genting Gaza . Pengambilalihan pemerintahan Genting Gaza oleh Hamas telah membahagikan wilayah Palestin secara politik, dengan Fatah yang dipimpin oleh Mahmud Abbas menguasai Tebing Barat dan diakui secara antarabangsa sebagai Pihak Berkuasa Palestin yang rasmi, sementara Hamas telah menjamin kekuasaannya atas Genting Gaza. Pada bulan April 2011, kedua-dua pihak telah menandatangani perjanjian perdamaian, tetapi pelaksanaannya masih tergantung sehinggalah sebuah kerajaan gabungan terbentuk pada 2 Jun 2014.

Hingga 18 Januari 2012, 129 (66.8%) daripada 193 negara anggota PBB telah mengakui Negara Palestin. Banyak negara yang tidak mengakui Negara Palestin tetap mengakui PLO sebagai "wakil rakyat Palestin". Selain itu, jawatankuasa eksekutif PLO diberi kuasa oleh PNC untuk melakukan fungsi kerajaan Negara Palestin   "the Palestinian National Council also empowered the central council to form a government-in-exile when appropriate, and the  executive committee to perform the functions of government until such such time as a government-in-exile was established. "

Negara Palestin merupakan sebuah republik semi-presiden yang ditadbir oleh Pihak Berkuasa Palestin. Ketua negara Palestin sekarang ialah Mahmud Abbas selaku Presiden Palestin ke-2 selepas Yasser Arafat. Ketua kerajaan Palestin pula ialah de-facto Dr. Salam Fayyad manakala Ismail Haniyeh Perdana Menteri Gaza. Ini membuktikan bahawa Palestin mempunyai 2 perdana menteri.

 Geografi 

Wilayah yang dituntut Negara Palestin terletak di Negeri Syam atau region Levant. Genting Gaza bersempadan dengan Laut Tengah di sebelah barat, Mesir di sebelah selatan, dan Israel di sebelah utara dan timur. Tebing Barat bersempadan dengan Jordan di sebelah timur dan Israel di sebelah utara, barat, dan selatan. Selanjutnya, kawasan yang membentuk Negara Palestin ini tidak memiliki sempadan geografik satu sama lain, sebab ia terpisahkan oleh Israel. Negara Palestin ini menduduki peringkat ke-163 dari segi keluasan tanah.

Negara Palestin mempunyai beberapa masalah alam sekitar. Kes-kes yang dihadapi Genting Gaza, misalnya, meliputi penggurunan, garam air tawar dan rawatan kumbahan, penyakit bawaan air, tercemarnya dan berkurangnya sumber air yang ada di bawah tanah. Di Tebing Barat, berlaku masalah yang sama. Walau terdapat limpahan air tawar, akses terhadap air terhad kerana perkara politik yang berterusan.

Tiga zon ekologi daratan telah ditemui di rantau ini, yakni: hutan konifer sklerofilus daun lebar Mediterranean Timur, gurun Arab, dan gurun belukar Mesopotamia.250px|thumb|Bukit Palestin seperti yang terlihat dari Ramallah.
 Pemerintah dan politik 

Palestin ditadbir oleh sebuah pihak berkuasa bernama Pihak Berkuasa Kebangsaan Palestin atau Pihak Berkuasa Palestin (PNA). PNA mempunyai beberapa kaitan dengan entiti lain seperti Presiden, Majlis Perundangan Palestin dan Kabinet Palestin.

Dokumen penubuhan negara Palestin ialah Pengisytiharan Kemerdekaan Palestin, dan ia perlu dibezakan dengan Piagam Negara Palestin milik PLO dan Undang-undang Asas Palestin yang digubal untuk bidang tugas PNA.

 Badan pemerintah 
Pihak Berkuasa Palestin (PNA) ditubuhkan hasil daripada Perjanjian Oslo 1994. Ia bertanggungjawab untuk keselamatan dan hal ehwal masyarakat di pusat penduduk Palestin. Presiden PNA (atau juga Presiden Palestin) juga merupakan Pengerusi Pertubuhan Pembebasan Palestin (PLO), dan beliau bertanggungjawab untuk menetapkan dasar. PNA juga mempunyai Perdana Menteri, yang bertanggungjawab untuk hal ehwal pengurusan dan pengoperasian pemerintah dan berkhidmat di bawah arahan Presiden.

Pertubuhan Pembebasan Palestin (PLO) diiktiraf sebagai wakil rakyat Palestin di peringkat antarabangsa dan diurus oleh sebuah Jawatankuasa Eksekutif. Jawatankuasa Eksekutif PLO terdiri daripada 16 orang anggota yang dipilih oleh Majlis Kebangsaan Palestin (PNC). PLO mempunyai beberapa buah jabatan iaitu Jabatan Hal Ehwal Rundingan, Jabatan Ekonomi, Jabatan Diplomasi dan Dasar Awam, Jabatan Hubungan Antarabangsa, Jabatan Buruh dan Perancangan, Jabatan Belia dan Sukan, Jabatan Antipemisahan Kaum dan Aparteid, Jabatan Pembangunan Sumber Manusia, Jabatan Hal Ehwal Ekspatriat, Jabatan Hak Asasi Manusia dan Masyarakat Sivil, Jabatan Hal Ehwal Baitulmaqdis, Jabatan Politik, Jabatan Ketenteraan dan Keselamatan, Jabatan Pembelajaran dan Pendidikan, Jabatan Hal Ehwal Arab dan Parlimen, Tabung Negara Palestin, Jabatan Hal Ehwal Pelarian, Jabatan Pertubuhan Rakyat, Jabatan Kebudayaan dan Penerangan, dan Jabatan Hal Ehwal Masyarakat. 

Senarai ahli Jawatankuasa Eksekutif Pertubuhan Pembebasan Palestin
BilJawatanNamaPartiCatatan1.PengerusiMahmud AbbasFatah2.SetiausahaHussein al-SheikhFatah3.Ahli JawatankuasaAzzam Al-AhmadFatah4Ahli JawatankuasaZiad Abu AmrBebas5Ahli JawatankuasaAhmed MajdalaniPPSF6Ahli JawatankuasaWasel Abu Yousef7Ahli JawatankuasaAhmed Saeed Bayoud Al-TamimiBebas8Ahli JawatankuasaAli Zaidan Abu ZuhriBebas9Ahli JawatankuasaFaisal Kamel ArankiALF10Ahli JawatankuasaBassam Salhi11.Ahli JawatankuasaSaleh Raafat Saeed SalehFIDA12Ahli Jawatankuasa Adnan Al-HusseiniBebas13Ahli Jawatankuasa Ahmad Abu Houli14Ahli JawatankuasaRamzi Rabah15Ahli JawatankuasaMohammad Mustafa16Ahli JawatankuasaRamzi Khoury

 Badan perundangan 
Majlis Kebangsaan Palestin (PNC) merupakan badan perundangan di bawah PLO yang mempunyai 669 perwakilan daripada kumpulan politik di Palestin, terdiri daripada 88 orang anggota Majlis Perundangan Palestin (PLC), 98 orang wakil penduduk di Tebing Barat dan Gaza dan selebihnya wakil penduduk Palestin di luar negara. Yang Dipertua PNC kini ialah Rawhi Fattouh.

Majlis Perundangan Palestin (PLC) pula merupakan sebuah badan perundangan (sama seperti Parlimen) di Palestin. Ia terdiri daripada 132 anggota yang dipilih melalui pilihan raya di 16 wilayah mengundi di Tebing Barat dan Gaza, Palestin.

Statistik mengenai keanggotaan PLC
BilPerkaraJumlahCatatan1Jumlah Anggota132Tebing Barat (84), Gaza (48)2Perwakilan Wanita17Tebing Barat (10), Gaza (7)3Bilangan Menjadi Tahanan10Semua dari Tebing Barat4Bilangan yang telah meninggal dunia4Tebing Barat (2), Gaza (2)5Jumlah Anggota Semasa128Tebing Barat
Perwakilan politik dalam kalangan anggota PLC
BilNama blok politikJumlah perwakilan di Tebing BaratJumlah perwakilan di Genting GazaJumlah perwakilan keseluruhanPerwakilan partiPerwakilan kawasanPerwakilan partiPerwakilan kawasanAsalSemasa1Hamas (Gerakan Ubah dan Reformasi)17 (3)30 (-1)12 (3)1574 (6) (-1)7347 (3) (-1)27 (3)2Fatah18 (5) (-1)11 (-2)10 (3)645 (8) (-3)4229 (5) (-3)16 (3)3PFLP - senarai Abu Ali Mustafa213 (1)34Gabungan Alternatif (Al-Badeel)
- DFLP, PRP, PDU dan Bebas20226Palestin Merdeka
- PNI dan Bebas1 (1)12 (1)25Hala Ketiga2 (1)02 (1)27Bebas1344Jumlah Keseluruhan84 (10) (-4)48 (6)132 (17) (-4)128
Nota: Nombor dalam Kurungan ialah jumlah perwakilan wanita. Nombor negatif dalam kurungan ialah jumlah perwakilan yang telah meninggal dunia.

 Presiden 
Presiden Palestin merupakan Pengerusi bagi PLO. Ia dilantik oleh Majlis Pusat Palestin (PCC)PLO Body Elects Abbas 'President of Palestine'  25 November 2008. Agence France-Presse (via MIFTAH). Retrieved 12 August 2017. "'I announce that the PLO Central Council has elected Mahmud Abbas president of the State of Palestine. He takes on this role from this day, November 23, 2008,' the body's chairman Salem al-Zaanun told reporters." yang merupakan institusi di bawah PLO. Keanggotaan PCC pula dipilih oleh Jawatankuasa Eksekutif PLO. 

 Perdana Menteri 
Perdana Menteri Palestin dilantik oleh Presiden. Anggota Kabinet Palestin yang bertanggungjawab untuk hal ehwal pengurusan dan pengoperasian PNA. 

Anggota Kabinet Palestin sejak 2019.

BilNamaJawatan1Dr. Mohammad Ibrahim Mohammad ShtayyehPerdana Menteri
Menteri Dalam Negeri

Menteri Wakaf dan Hal Ehwal Agama2Dr. Ziad Mohammed Husein Abu AmrTimbalan Perdana Menteri3Nabil George Audah Abu RudeinehTimbalan Perdana Menteri
Menteri Penerangan4Dr Riyadh Al-MalikiMenteri Ekspatriat dan Hal Ehwal Luar Negara5Shukri BisharahMenteri Kewangan6Dr Mohammad Fahhad Sabri Abdulrahman Al-ShalaldehMenteri Kehakiman7Dr Ahmad Abdulsalam Hassan MajdalaniMenteri Pembangunan Sosial8Rula MaayahMenteri Pelancongan dan Baharian9Fadi Arafat Salim Al-HadmiMenteri Hal Ehwal Baitulmaqdis10Ir. Ishaq Muhammad Syarif Abdulhayy SidrMenteri Telekomunikasi dan Teknologi Maklumat11Amal Taufiq Abdulhadi HamadMenteri Hal Ehwal Wanita12Khalid Zuheir Khalid Al-EsseilyMenteri Ekonomi Negara13Riyadh Mohammed Yusuf AttariMenteri Pertanian14Assem Ghalib Hafiz SalemMenteri Pengangkutan dan Perhubungan15Dr Atef Talal Ibrahim Abu SaifMenteri Kebudayaan16Ir Majdi Hafiz Abdullah Al-SalehMenteri Kerajaan Tempatan17Dr. Mohamed Mohamed Salim ZiarahMenteri Kerja Raya dan Perumahan18Dr Mahmud Musa Ahmad Abu MuwaisMenteri Pengajian Tinggi dan Penyelidikan19Dr Marwan Mas'ud Mohammad AwartaniMenteri Pendidikan20Dr Mai Salem Hana Al-KailahMenteri Kesihatan21Nasri Khalil Salem Abu JaishMenteri Pekerja22Osama Hassan Saad Al-SaadawiMenteri Negeri bagi Pemberdayaan dan Keusahawanan–Dr. Amjed Mahmud Mohammad GhanimSetiausaha Majlis Kabinet–Ibrahim MulhimJurucakap Kerajaan
 Pembahagian pentadbiran 

Negara Palestin dibahagi ke dalam enam belas bahagian pentadbiran yang disebut sebagai Kegabenoran.
 Kegabenoran  Keluasan (km²)  Jumlah penduduk  Kepadatan penduduk (orang/km²)  Pusat Muhafazah/Pusat Bandar Jenin/جنين  583  311,231  533.8  Jenin Tubas/طوباس  402  64,719  161.0 Tubas Tulkarem/طولكرم  246  182,053  740.0 Tulkarem Nablus/نابلس  605  380,961  629.7  Nablus Qalqilyah/قلقيلية  166  110,800  667.5  Qalqilyah Salfit/سلفيت  204  70,727  346.7  Salfit Ramallah dan al-Bireh/رام الله والبيرة  855  348,110  407.1  Ramallah Jericho dan al-Aghwar/أريحا والأغوار  593  52,154  87.9  Jericho Baitulmaqdis/القدس  345  419,108Data dari Baitulmaqdis mengandungi Baitulmaqdis Timur dengan populasi peneroka Israel  1214.8  Baitulmaqdis (lihat lagi Kedudukan Baitulmaqdis) Betlehem/بيت لحم  659  216,114  927.9  Betlehem al-Khalil/الخليل  997  706,508  708.6  Hebron Gaza Utara/شمال غزة  61  362,772  5947.1  Jabalia Gaza/غزة  74  625,824  8457.1  Gaza Deir al-Balah/دير البلح  58  264,455  4559.6  Deir al-Balah Khan Yunis/خان يونس  108  341,393  3161.0  Khan Yunis Rafah/رفح  64  225,538  3524.0  Rafah

 Demografi 

Penduduk di Palestin Tahun Dalam juta 1950 0.9 2000 3.2 2018 4.9
Menurut Biro Perangkaan Pusat Palestin, Negara Palestin mempunyai penduduk sebanyak 4,420,549 orang pada 2013. Dalam kawasan seluas 6,020 kilometer persegi (2,320 batu persegi), kepadatan penduduk adalah bernilai sekitar 827 orang per kilometer persegi.
 Bahasa 

Tertakluk kepada Perkara IV Kanun Asasi Palestin, bahasa Arab menjadi bahasa rasmi Palestin. القانون الأساسي الفلسطيني, Aljazeera.  Subset daripada bahasa Arab Syam, yakni bahasa Arab Palestin, dituturkan di Negara Palestin.

 Agama 

93% orang Palestin beragama Islam, dengan sebahagian besar penduduknya bermazhabkan Ahli Sunah Waljamaah,Lybarger, 2007, p. 114. sebahagian kecil penduduknya memiliki mazhab Ahmadiyyah, dan 15% di antaranya merupakan muslim tanpa mazhab. Kristian Palestin menjadi minoriti signifikan sebanyak 6%, diikuti agama yang lebih kecil lagi seperti Duruzi dan Samaritanisme.
 Penjagaan kesihatan 

Menurut Kementerian Kesihatan Palestin, setakat tahun 2017, terdapat 743 pusat penjagaan kesihatan utama di Palestin (583 di Tebing Barat dan 160 di Genting Gaza), dan 81 hospital (51 di Tebing Barat, termasuk Baitulmaqdis Timur, dan 30 di Gaza).
 Pendidikan 

Kadar celik huruf di Palestin mencapai 96.3% menurut laporan 2014 Program Pembangunan Pertubuhan Bangsa-Bangsa Bersatu. Terdapat perbezaan jantina dalam populasi yang berumur lebih dari 15 tahun, dengan 5.9% wanita dianggap buta huruf berbanding 1.6% lelaki. Buta huruf di kalangan wanita menurun dari 20.3 peratus pada tahun 1997 kepada kurang dari 6 peratus pada tahun 2014.

Lihat juga

Baitulmaqdis
Fatah
Hamas
Konflik Israel-Palestin
Resolusi Perhimpunan Agung PBB 181 (II) 1947
Resolusi Perhimpunan Agung PBB 67/19 2012

Rujukan

*
Kategori:Negara di Timur Tengah
Kategori:Negara di Asia
Kategori:Negara majoriti Muslim
Kategori:Negara dan wilayah berbahasa Arab
Kategori:Anggota Pertubuhan Kerjasama Islam

Kategori:Republik